STI จัดตั้ง “ตู้ปันสุข” ร่วมแบ่งปันน้ำใจสู้ภัยโควิด-19
STI จัดตั้ง “ตู้ปันสุข” ร่วมแบ่งปันน้ำใจสู้ภัยโควิด-19
12 พ.ค. 2563

บริษัท สโตนเฮ้นจ์ อินเตอร์ จำกัด (มหาชน) หรือ STI นำทีมโดยคณะผู้บริหารและพนักงาน ร่วมเป็นส่วนหนึ่งเพื่อช่วยเหลือคนไทยที่ได้รับความเดือดร้อนจากวิกฤตโควิด-19 และได้รับผลกระทบไม่สามารถประกอบอาชีพในช่วงนี้ จัดตั้ง “ตู้ปันสุข STI Group” ให้คนในชุมชนได้มาหยิบอาหารหรือของใช้ที่จำเป็น เพื่อช่วยแบ่งเบาภาระค่าใช้จ่าย
อีกทั้งยังเป็นการแบ่งปันน้ำใจจากผู้ที่มีกำลังพอที่จะช่วยเหลือ ให้ได้นำสิ่งของต่าง ๆ ที่อยากแบ่งปันมาใส่ตู้ปันสุขนี้ได้ ด้วยความตั้งใจของผู้บริหาร “หยิบไปแต่พอดี ถ้าท่านมี ใส่ตู้แบ่งคืน” โดยตู้ปันสุข STI Group จะตั้งอยู่ที่ สำนักงานใหญ่ สโตนเฮ้นจ์ อินเตอร์ ถ.รัชดาภิเษก
อีกทั้ง ความร่วมมือครั้งนี้ สะท้อนพลังน้ำใจของทีมผู้บริหารและพนักงานทุกคน ที่ตระหนักถึงผลกระทบของวิกฤตในครั้งนี้ และรณรงค์ให้ทุกคนมาร่วมเป็นทั้งผู้ให้ และผู้รับ ช่วยกันดูแลตู้ปันสุข และสู้ภัยโควิด-19 นี้ไปด้วยกัน
   